30.04.2020

Pressemelding

**Franske gravemaskinførere elsker tiltrotatorer, noe som gir rekordsalg for Engcon i Frankrike**

**Svenske Engcon er global produsent og verdensledende leverandør av tiltrotatorer og tilbehør til gravemaskiner. De siste årene har selskapet hatt fokus på internasjonal vekst, og utviklingen er positiv. Engcons filial i Frankrike har hatt en fantastisk vekst de siste årene. 2019 var intet unntak – det franske datterselskapet passerte til og med årsmålet og havnet dermed på tredjeplass i Engcon-konsernet, bare slått av modne hovedmarkeder som Sverige og Finland.**

Siden etableringen i Frankrike i 2002 har Engcon etablert seg som markedsleder på det franske markedet. Langsiktige investeringer bærer nå frukter. Flyttingen i 2015 til det nye landskontoret i Mennecy bidro til å forbedre virksomhetens forutsetninger for vekst, blant annet takket være de store lageret som rommer ca. 1500 reservedeler. Lagerkapasiteten gjør det mulig å betjene de franske kundene enda raskere – og det trengs. Etterspørselen etter tiltrotatorer øker kontinuerlig i Frankrike. I perioden 2015–2019 har omsetningen økt med 400 prosent.

– Siden 2002 har vi jobbet målrettet for å etablere tiltrotatoren som fenomen, og i 2015 løsnet det. En rekke innovatører har forenklet spredningen av produktene, noe som viser seg i tallene for 2019. Det var kort sagt et utmerket år, drevet av en gunstig utvikling i markedet. Men vi slår oss ikke til ro med det. Vi går videre med den ambisiøse utviklingsplanen, sier Patrick Régnier, salgssjef i Engcons franske datterselskap.

**Derfor elsker Frankrike tiltrotatoren**Suksessen i Frankrike skyldes flere faktorer. Den største styrken er at morselskapet, Engcon Group, er verdensledende i bransjen. Det gjør at de kan innføre store endringer og skape nye standarder i markedet. Basert på disse standardene kan det franske datterselskapet gi brukerne råd og veiledning i valget, som er basert på behov og type arbeid.

En annen viktig styrke er muligheten til å selge et komplett system og ikke bare tiltrotatorer. Kundene har forstått de positive effektene som Engcons store utvalg av produkter gir (når de brukes) sammen.

– Lanseringen av det automatiske hurtigkoblingssystemet, EC-Oil, som standard, ga oss virkelig vind i seilene. Franskmennene liker tilbudet, og det har bidratt sterkt til den økte omsetningen, sier Patrick Régnier.

**En demo sier mer enn 1000 ord**Engcons slagord på det franske markedet er «En demo sier mer enn 1000 ord». Og for å leve som man lærer, har selskapet investert i en lastebil og en minigraver, slik at engcons egne medarbeidere kan reise rundt i Frankrike og demonstrere Engcons produkter. Formålet er at sluttbrukere skal oppdage alle fordelene som Engcons produkter gir for gravearbeidet: sikkerhet, effektivisering og lønnsomhet.

Engcons franske team, som i mars 2020 består av åtte personer, vil vokse ytterligere i løpet av året for å dekke kundenes behov og etterspørsel, noe som forventes å bidra til ytterligere vekst. Vi vil også inngå avtaler med flere servicepartnere for komme nærmere kundene.

– Vi må ha en sterk tilstedeværelse ute i felten for å kunne betjene eksisterende kunder og samtidig lokke til oss nye. Vi vil bli Engcon-konsernets største datterselskap innen fem år, og tiltrotatoren skal være like selvsagt i Frankrike som den er i de nordiske landene. Nå gjenstår det å se hvordan den pågående koronapandemien vil påvirke gravebransjen i verden (men også her i Frankrike). Jeg håper vi kommer oss gjennom dette raskt, ikke minst med tanke på folks helse og velvære, sier Patrick Régnier.

Engcon fortsetter å vokse globalt. Vi vil nå satse ytterligere i Nord-Amerika og Asia (+ Australia) samt i vekstmarkeder i Europa.

**Kontakt:**
Sten Strömgren, engcon Group | +46 [0]70 529 96 32

*engcon er verdensledende produsent av tiltrotatorer (gravemaskinens håndledd) og tilhørende redskaper som øker gravemaskinens fleksibilitet, presisjon og sikkerhet. Med kunnskap, engasjement og høyt servicenivå skaper vi fremgang for våre kunder.*

*engcon er et større konsern bestående av morselskapet engcon Holding AB med hovedkontor i Strömsund i Sverige. I tillegg har 12 salgsselskaper ansvaret for salget i sine respektive markeder Sverige, Norge, Finland, Danmark, England, Tyskland, Frankrik, Nederland, Australia, Belgia, Korea og Nord-Amerika (USA og Canada), og engcon International har ansvaret for de øvrige markedene. I 2018 hadde engcon-gruppen ca. 300 ansatte og en omsetning på ca. 1200 MSEK. engcon ble grunnlagt i 1990.* [*www.engcon.com*](http://www.engcon.com)